**OSEBNA IZKAZNICA PROJEKTA/PROGRAMA**

|  |
| --- |
| **Naziv javnega razpisa:****Javni razpis za podporno okolje za razvoj nevladnih organizacij 2019-2023** |
| **Namen in predmet javnega razpisa/poziva:**Namen javnega razpisa je krepitev zmogljivosti nevladnih organizacij (v nadaljnjem besedilu: NVO) za zagovorništvo, organizacijski razvoj NVO in izvajanje javnih storitev tj. krepitev čezsektorskega sodelovanja, povezovanja in vzpostavljanja partnerstev z namenom reševanja družbenih izzivov.V okviru javnega razpisa so se tako nadgradile storitve podpornega okolja za NVO z namenom dolgoročnega razvoja in učinkovitega sodelovanja nevladnih organizacij pri pripravi in izvajanju javnih politik.Predmet javnega razpisa je sofinanciranje programov/projektov podpornega okolja za razvoj nevladnih organizacij, skladno z osmo in deveto alinejo prvega odstavka 23. člena Zakona o nevladnih organizacijah. Vsa razpisna dokumentacija in ostale podrobnosti v povezavi z razpisom so dostopne na spletni strani: [**Javni razpis za podporno okolje za razvoj nevladnih organizacij 2019-2023**](https://www.gov.si/zbirke/javne-objave/javni-razpis-za-podporno-okolje-za-nvo-2019-2023/)**.** |
| **Upravičenec** | **Slovenska filantropija, Združenje za promocijo prostovoljstva** |
| **Spletna stran upravičenca/projekta/programa** | [**www.prostovoljstvo.org**](http://www.prostovoljstvo.org)[**www.filantropija.org**](http://www.filantropija.org) |
| **Projektni partnerji *(če je relevantno)*** | **/** |
| **Naziv projekta/programa** | **Slovenska mreža prostovoljskih organizacij** |
| **Višina dodeljenih sredstev** |  435.583,28 EUR |
| **Obdobje izvajanja** | **1. 10.2019 – 30. 9. 2023** |
| **Kratek opis programa/projekta, iz katerega je razviden namen, cilji, povzetek poteka in rezultati**.Slovenska mreža prostovoljskih organizacij je nastala leta 2004 kot odziv na raznolike potrebe prostovoljskih organizacij, (potencialnih) prostovoljcev in družbe. Njeno osnovno poslanstvo je od vsega začetka ustvarjanje podpornega okolja, ki zagotavlja razvoj kakovostnega prostovoljstva na različnih področjih prostovoljstva v državi. Državljane povezuje z raznolikimi organizacijami ter prostovoljskimi priložnostmi, prostovoljcem in prostovoljskim organizacijam nudi izobraževanja in vse informacije, ki so potrebne za izvajanje prostovoljstva, opravlja pa pomembno vlogo tudi na področju promocije prostovoljstva, etike v prostovoljstvu in zagovorništva (na lokalni, državni in evropski ravni). Koordinira jo Slovenska filantropija, Združenje za promocijo prostovoljstva, ki je tudi članica Evropskega centra za prostovoljstvo (CEV). Z že 1932 priključenimi organizacijami je največja strokovna mreža za področje prostovoljstva v državi, z vzpostavljenimi modeli sodelovanja s članicami mreže in zunanjimi deležniki ter hitrega odzivanja na najrazličnejše družbene izzive in krize. S svojim delovanjem prispeva k vrednotam solidarnosti, dostojanstva, strpnosti in enakih možnosti za vse.***Zagotovljena nacionalna pokritost z relevantnimi informacijami za potrebe delovanja, razvoja in promocije prostovoljstva***V okviru programa smo organizacijam in širši javnosti redno in na različne načine posredovali pomembne informacije s področja prostovoljstva.Izvedli smo **2.746** **individualnih informiranj,** namenjenih posameznim organizacijam, in poslali **528 ciljnih informiranj**, ki so vsebovala strokovne informacije s področja prostovoljstva. Na spletni strani [www.prostovoljstvo.org](http://www.prostovoljstvo.org), ki smo jo tudi nadgradili, smo dodajali aktualne vsebine, objavili smo263 novic in dogodkov, na **Posredovalnici prostovoljskih del** pa objavili **1.438 prostovoljskih del** članic mreže. Organizacijam in posameznikom smo poslali tudi 98 **Prostovoljskih e-novic** (primere dobrih praks, aktualne informacije s področja prostovoljstva, razpisi, natečaji, dogodki). Za družbena omrežja (Facebook, Twitter) smo pripravili 2.387 objav.Medijem smo poslali 61 sporočil za javnost in zabeležili **4.217 medijskih objav**. Za promocijo prostovoljstva smo v sodelovanju z agencijo Fixmedia pripravili **medijsko kampanjo »Biti prostovoljec pomeni biti junak!«,** v sodelovanju z Zavodom Radio Šudent in s striparjem Matejem de Ceccom pa **kampanjo »Superjunaki so že med nami.«** Prostovoljstvo in mrežo smo promovirali tudi z organizacijo vseslovenske prostovoljske akcije Dan za spremembe in Nacionalnega tedna prostovoljstva. **Dan za spremembe** je na različne tematike (Dobro za ljudi in planet 2020, Premagajmo osamljenost 2021, Soustvarjamo skupnost 2022 in Za(čutimo) dobro 2023) **v 801 delovnih akcij aktiviral več kot 32.700 prostovoljcev in prostovoljk**. V času nacionalnih tednov smo razdelili **37.000 izvodov** treh različnih časopisov z intervjuji prostovoljcev, ki delujejo na različnih področjih prostovoljstva. Vesele dni prostovoljstva na Prešernovem trgu, katerih se vsako leto udeleži približno 80 organizacij, je obiskalo več kot 5000 obiskovalcev. Z namenom promocije mreže in prostovoljstva smo natisnili 1.000 izvodov **zloženke Kdaj ste nazadnje kje pustili svoje srce?**Podelili smo nazive **Naj prostovoljec in Naj prostovoljka zaposlen\_a v javni** **upravi** (za 2019 sta bila prejemnika Milan Ninić na predlog UKC Maribor in Mojca Pristavec Đogić na predlog DZ RS; za 2020 Matej Kramberger na predlog Občine Črna na Koroškem in Petra Majcen na predlog Univerze na Primorskem; za 2021 Maša Gril na predlog Osnovne šole Šenčur; za leto 2022 Vesna Burjak na predlog Občine Črna na Koroškem in Tadej Rogelja na predlog Univerze na Primorskem). Z namenom nagrajevanja mentorjev in promocije pomena kakovostnega mentorstva smo podelili nazive in **Naj mentor in Naj mentorica prostovoljcev** (za 2019 sta bila prejemnika Andrej Cvernjak na predlog Mladinskega centra Velenje in Andreja Cilenšek na predlog Slovenskega društva hospic; za 2020 Senta Jevšenak iz Celjskega mladinskega centra in Miralem Zec iz Slovenskega društva hospic; za leto 2021 Nejc Benčič iz zavoda Mladi zmaji in Ivana Karolina Tofant na predlog Zveze društev upokojencev Slovenije; za leto 2022 Peter Čepin Tovornik iz Slovenskega društva Hospic in Jerica Laznik na predlog Zveze društev upokojencev Slovenije). Podelili smo tudi priznanja **Naj projekt medgeneracijskega prostovoljstva**: za leto 2020 je naziv prejel Mladinski center Velenje, ekipa Udarnik; za leto 2022 projekt Daruj, razveseljuj, ki ga je predlagal Mladinski center Žalec; posebno priznanje za prispevek k trajnostnemu razvoju medgeneracijskega sodelovanja v Sloveniji pa je prejel projekt Simbioza SKUPNOST v izvedbi Zavoda za medgeneracijsko sodelovanje Simbioza Genesis Ljubljana). Z namenom promocije kakovostnega prostovoljstva ter krepitve sodelovanja in povezovanja organizacij smo izvedli **12** **regijskih obiskov**: Jugovzhodne Slovenije v Kočevju, Goriške regije v Novi Gorici, Primorsko-notranjske regije v Postojni, Zasavske regije v Hrastniku, Koroške regije v Slovenj Gradcu, Podravske regije na Ptuju, Obalno-kraške regije v Kopru, Gorenjske regije v Radovljici, Savinjske regije v Celju, Osrednjeslovenske regije v Medvodah, Pomurske regije v Murski Soboti in Posavske regije v Sevnici. Za mlade smo vsako leto skupaj s članicami mreže pripravljali **kataloge poletnih prostovoljskih aktivnosti in kataloge prostovoljskih aktivnosti za šolsko leto.** Skupno v osmih katalogih je bilo na voljo **714 prostovoljskih aktivnosti**, ki so jih razpisale mladim prostovoljcem prijazne organizacije. V obdobju izvajanja programa se je mreži pridružilo **324 novih** prostovoljskih organizacij in organizacij s prostovoljskim programom (več kot 80 organizacij na leto). Z namenom ugotavljanja zadovoljstva članic mreže z našo podporo in storitvami smo izvedli štiri analize, na podlagi katerih smo načrtovali nadaljnje aktivnosti in storitve za mrežo.Organizacije smo seznanjali in spodbujali k podpisu **Etičnega kodeksa organiziranega prostovoljstva.** Natisnili smo **3.600 zloženk Etičnega kodeksa** in jih razdelili članicam mreže. Število organizacij, ki so podpisale izjavo o spoštovanju Etičnega kodeksa, je bilo do konca septembra 2023 **1749**. **Etični komisiji** organiziranega prostovoljstva, ki je bila izvoljena za obdobje 2019-2023, smo nudili tehnično podporo.***Okrepljena usposobljenost prostovoljskih organizacij za kakovostno prostovoljstvo in zagovorništvo na področju prostovoljstva***Z namenom krepitve strokovne in zagovorniške usposobljenosti organizacij smo za prostovoljske organizacije organizirali štiri **5-dnevna intenzivna usposabljanja** (45 prostovoljskih organizacij), 16 **delavnic o Zakonu o prostovoljstvu in Strategij razvoja NVO in prostovoljstva** (366 predstavnikov prostovoljskih organizacij in organizacij s prostovoljskim programom), štiri **usposabljanja Pridobivanje sredstev v prostovoljskih organizacijah** (116 organizacij). V **intenzivno mentorstvo** (več kot 24 ur svetovalnih/mentorskih ur) je bilo vključenih 125 organizacij. Prostovoljskim organizacijam in organizacijam s prostovoljskim programom smo še dodatno nudili svetovanja oz. mentorstvo glede kakovostnega organiziranja prostovoljskega dela in učinkovitega izvajanja prostovoljskih programov. Svetovanje in mentorstvo za posamezne organizacije smo izvajali glede na njihove potrebe. Največ pomoči so organizacije potrebovale predvsem pri vzpostavitvi in organiziranju prostovoljstva, ureditvi notranjih aktov na področju prostovoljstva v skladu z veljavno zakonodajo, pridobivanju prostovoljcev in vrednotenju prostovoljskega dela. **Opravili smo kar 5.244 svetovanj posameznim organizacijam, za kar smo porabili več kot 1.999 svetovalnih ur.**Organizacije smo spodbujali k vpisu v Vpisnik prostovoljskih organizacij in organizacij s prostovoljskim programom na AJPES. Na ta način smo prispevali k temu, da so podatki, zajeti v Skupnem letnem poročilu RS o prostovoljstvu, bolj reprezentativni. Organizacijam smo pomagali pri vodenju evidenc prostovoljskih ur, saj to zanje v praksi predstavlja največjo oviro. Vzdrževali smo spletno aplikacijo za vodenje evidenc prostovoljcev in prostovoljskih ur ter svetovali organizacijam, kako naj jo uporabljajo. Trenutno spletno **aplikacijo za vodenje evidenc uporablja 565 organizacij.**Pripravili smo nove kriterije za pridobitev znaka **Mladim prostovoljcem prijazna organizacija**. Znak pomeni, da prostovoljska organizacija/organizacija s prostovoljskim programom ravna v skladu z Zakonom o prostovoljstvu in zna dobro mentorsko poskrbeti za mlade, ki še niso dopolnili 18 let. Iskalnik organizacij na tej strani omogoča vpogled v seznam organizacij, ki so znak (zelene roke) pridobile. Pripravili smo tudi standarde kakovosti za pridobitev znaka **Potrjena kakovost organiziranega prostovoljstva za prostovoljske organizacije/organizacije s prostovoljskim programom**.Za mentorje prostovoljcev smo pripravljali dodatna on-line izobraževanja: Pridobivanje prostovoljcev, Motiviranje in spremljanje prostovoljcev ter Skrb za druge in zase pri mentoriranju prostovoljcev. ***Izvedene oz. dopolnjene analize za identificiranje politik in predpisov, ki jih je potrebno prilagoditi ter pripravljeni in podani predlogi za izboljšave sektorskih politik in predpisov na področju prostovoljstva***Za zagovorništvo prostovoljstva smo spremljali uresničevanje **Zakona o prostovoljstvu in Strategije razvoja NVO in prostovoljstva** ter spodbujali razvoj prostovoljstva na različnih ministrstvih (MJU, MDDSZEM, MORS, MK, MZ, MZZ, MNVP, MGKP, MOP, MSP… ). Spremljali smo predpise na področjih, kjer so bile potrebne spremembe z namenom razvoja prostovoljstva (npr. glede uveljavljanja dodatka na delovno aktivnost, plačevanja prispevkov za prostovoljce v zdravstveno in pokojninsko blagajno, dolgotrajne oskrbe, odziva mreže prostovoljcev v času naravnih in drugih nesreč…). Z namenom izboljšanja sektorskih politik in predpisov na področju prostovoljstva smo v obdobju izvajanja programa pripravili 13 predlogov in jih posredovali odločevalcem. Vsebina predlogov se je nanašala na izvajanje Strategije razvoja prostovoljstva, upoštevanje Zakona o prostovoljstvu, plačevanje prispevkov za prostovoljce, financiranje mentorstva, dodatka za delovno aktivnost… Pripravili smo tudi dve analizi. Analiza **Uresničevanje Strategije razvoja NVO in prostovoljstva do leta 2023 za področje razvoja prostovoljstva** je pokazala, da je spodbujanje razvoja prostovoljstva v večini resorjev zastalo, deloma zaradi epidemioloških omejitev, deloma zaradi spremembe prioritet posameznih resorjev. Kljub povečanju števila prostovoljcev se financiranje prostovoljskega sektorja preko razpisov oz. upoštevanje ovrednotenega prostovoljskega dela kot soudeležbe prostovoljskih organizacij ni sorazmerno povečalo. Analiza **Pomen profesionalizacije mentorstva za kakovostno prostovoljstv**o pa raziskuje večplastne koristi profesionalizacije mentorstva v prostovoljstvu, preučuje njegov vpliv na zadovoljstvo prostovoljcev, razvoj spretnosti in dolgoročni vpliv na skupnost. Zbirali smo tudi predloge članic za novo Strategijo razvoja prostovoljstva 2024-2028. Februarja 2023 smo izvedli **posvet** s članicami mreže na to temo in ustanovili ožjo neformalno delovno skupino za pripravo predlogov.***Vzpostavljeno delujoče in učinkovito čez-sektorsko sodelovanje in partnerstvo z resornimi ministrstvi, mediji, gospodarskimi partnerji in drugimi akterji, za naslavljanje posameznih družbenih izzivov, vključno glede reševanja problematike dolgožive družbe***Za učinkovito naslavljanje družbenih izzivov na področju prostovoljstva smo s poslanskimi skupinami izvajali **Kave z odločevalci**. Izvedli smo 8 srečanj s poslanskimi skupinami (SD, LMŠ, Nova Slovenija, Levica in Gibanje Svoboda), tema katerih je bilo uresničevanje Strategije razvoja nevladnih organizacij in prostovoljstva do leta 2023, težave pri plačevanju prispevkov za prostovoljce, nujnost podpore prostovoljstvu mladih, potrebnih ukrepih za novo strategijo razvoja prostovoljstva. Izvajali smo promocijo in zagovorništvo prostovoljstva v času državnozborskih volitev 2022. Vsem strankam, ki so kandidirale na državnozborskih volitvah, smo poslali dopis, ki je vseboval dve vprašanji in prošnjo po odgovoru in zavezi za podporo prostovoljstvu ob primeru uspeha na volitvah. Prejeli smo odzive 10 strank. Na podlagi odgovorov smo oblikovali infografiko, ki smo jo poslali vsem članicam mreže in objavili na spletni strani. V času lokalnih volitev 2022 smo med kandidati izvajali promocijo in zagovorništvo prostovoljstva. Kandidate in kandidatke za župane/županje smo nagovarjali k podpisu zaveze za podporo prostovoljstva v svojih občinah. Iz 72 občin je izjave podpisalo 104 kandidatov in kandidatk. Z namenom izboljšanega poročanja o prostovoljstvu v medijih smo izvajali **Kave z uredniki**. V tem obdobju smo izvedli 6 srečanj, na katerih smo se dogovorili glede nadaljnje promocije prostovoljstva. 2019 smo organizirali **Kongres prostovoljstva** na temo **Merjenje učinkov prostovoljskega dela (**126 udeležencev)**, 2021** pa na temo **Vloga prostovoljstva in pomen solidarnosti v 21. stoletju** (100 udeležencev).V spletni obliki smo leta 2020 izpeljali **Forum prostovoljstva** na temo **Vloga prostovoljstva v dolgoživi družbi** (82 udeležencev)**,** v živo pa še leta 2022 forum na temo **Vključenost in raznolikost mladih prostovoljcev** (92 udeležencev).Prizadevali smo si za partnersko sodelovanje in povezovanje med JZ in NVO na področju zdravja, tudi med epidemijo Covid-19. Delovali smo tudi na področju priznavanja s prostovoljstvom pridobljenih kompetenc med delodajalci v gospodarskem in javnem sektorju. Pripravili smo analizo **S prostovoljstvom pridobljena znanja in kompetence - kakšno vlogo igrajo pri delodajalcih?** Primere dobrih praks doma in v tujini smo delodajalcem poslali v dveh e-novičnikih.Skupaj z Društvom novinarjev Slovenija smo izvajali natečaj **Najboljša prostovoljska zgodba (**za leto 2020 je zmagal članek Begunec, ki brezdomcem oskrbuje rane Andraža Rožmana, novinarja Dnevnika; za leto 2021 članek Skupaj bomo stopili tudi naslednjič avtorice Marije Šelek, novinarke revije Jana; za leto 2022 članek »Ne vemo, kdo je ta, ki nas pelje. Ne vemo niti, kam točno gremo. Mislite, da nas bodo ubili?« avtorice Klare Širovnik, novinarke Večera). Z izvedbo natečaja smo nagradili novinarje, ki v okviru svojega dela prispevajo k solidarnosti, človečnosti in prispevka prostovoljstva k družbi. V sodelovanju s Skupnostjo občin Slovenije smo leta 2021 organizirali spletni posvet **Prostovoljstvo – bogastvo lokalnih skupnosti,** ki se ga je udeležilo 70 predstavnikov občin, ministrstev, organizacij in medijev.Za učitelje, ravnatelje in druge pedagoške delavce smo leta 2021 organizirali dva spletna posveta: **Pomen prostovoljstva v osnovnih šolah za celostni razvoj otrok prostovoljstva** in **Prostovoljstvo, solidarnost, aktivizem – kako lahko mladi prispevajo?** ***Identificirane in uveljavljene nove rešitve/storitve za naslavljanje posameznih družbenih izzivov, vključno glede reševanja problematike dolgožive družbe (npr. razvoj različnih oblik prostovoljstva)***Članicam mreže smo pomagali pri razvoju novih oblik prostovoljstva za reševanje družbenih izzivov (prostovoljstvo v socialno-varstvenih zavodih v času epidemije koronavirusa, prostovoljskih prevozov za zaposlene v DSO jih in UKC Ljubljana), vključujoč reševanje problematike dolgožive družbe (prostovoljska pomoč za starejše v institucionalnem varstvu, spremstvo oseb z demenco, prostovoljstvo kot element skupnostne oskrbe starejših), program dela na področju športnih aktivnosti.Za organizacije smo izpeljali tudi dva **študijska obiska:** leta 2021 na temo medgeneracijskega prostovoljstva in prostovoljstva starejših ter leta 2023 na temo vključevanja prostovoljcev v programe duševnega zdravja. Izvedli smo dve delavnici **Priprava na upokojitev,** ki je namenjena zaposlenim pred upokojitvijo. Udeležencem smo predstavili možnosti prostovoljskega udejstvovanja, ki lahko pomaga ob prehodu v upokojitev**.** ***Drugi rezultati programa/projekta***Na podlagi dopisa MJU smo leta 2019 izvedli postopek izbora predstavnikov PO v Odbor RS za podelitev državnih priznanj na področju prostovoljstva.Leta 2020 pa smo zaradi odstopa ene predstavnice PO v Svetu Vlade RS za spodbujanje razvoja prostovoljstva, prostovoljskih in nevladnih organizacij izvedli postopek izbora novega predstavnika.Skupaj s članicami mreže smo se odzivali na velike naravne in druge nesreče, ki zahtevajo vključitev večjega števila prostovoljcev: epidemija Covid-2019, prihod beguncev iz Ukrajine leta 2022 in poplave 2023 ter aktivno sodelovali z URSZR. Za odpravo posledic poplav je bilo organizirano 127 delovnih akcij, v katerih je 2.781 prostovoljcev in prostovoljk opravilo več kot 10.203 ur prostovoljskega dela. Tudi podjetja in društva so z našo pomočjo in koordinacijo opravila 17 delovnih akcij.Študentom Filozofske fakultete Univerze v Ljubljani, oddelka za psihologijo, smo pomagali pri raziskavi o prostovoljstvu in povezovanju s podjetji, NVO, javnimi zavodi in prostovoljci. Raziskava je izšla v tiskani monografiji pri Znanstveni založbi Filozofske fakultete z naslovom Prostovoljstvo v Sloveniji: psihološki pogledi in raziskave.Sodelovali smo s prostovoljskimi centri v Evropi, predvsem z Evropskim prostovoljskim centrom (glede osamljenosti mladih in prostovoljstva, izobraževanj za mentorje in prostovoljske organizacije ter evropskih politik, prevedli smo tudi Smernice za spletno prostovoljstvo in Prostovoljstvo na dogodkih). Z namenom prenosa dobrih praks smo izvedli tudi dva študijska obiska v tujini (Amsterdam in Berlin). |